قالت قناة “i24news” الاسرائيلية باللي غادية ترسل 3 مراسلين باش تغطي زيارة وزير الدفاع الاسرائيلي بيني گانتس للمغرب. القناة الاسرائيلية قالت باللي غادي يوصل الليلة للرباط باش تبدا الزيارة غير المسبوقة غدا. طبعا هادي غير قناة وحدة. يعني السيد جايب معاه صحافيين كثار يشوفو خدمتو. ايلى بغينا كاع لخبارات على بلادنا اذن خاصنا نتبعو الصحافة الاسرائيلية. حنا فالمغرب ما فراسنا والو. حتى صحافي ما مدعو حتى للندوة الصحافية. حقاش وزارة الخارجية اللي شادها ناصر بوريطة ما فيدهاش فهاد الشي. جابو ناس فالتواصل ومع ذلك غاديين للاور. علاقة بوريطة المرضية مع صورتو خسرات كلشي. هو يبغي يكون مضوي لبلاد. حسب الصحافة الاسرائيلية فگانتس غادي يتلاقى مع عبد اللطيف لوديي، الوزير المنتدب المكلف بإدارة الدفاع الوطني بالمغرب وغادي يوقع معاه اتفاقية تعاون في مجال الدفاع. وقالت باللي المغرب شرى سيستام “SKYLOCK” المضاد للطائرات بدون طيار، الذي تصنعه شركة “Skylock Systems”، وهي جزء من مجموعة “Avnon” الإسرائيلية بهدف تطوير قدراته في حماية المنشآت الحيوية والحساسة، والمدنية والعسكرية. طبعا إسرائيل والمغرب خدامين دابا على مشروع لتصنيع طائرات “كاميكازي” بدون طيار في المغرب، وتعتبر إسرائيل أحد المصدرين الرئيسيين للطائرات بدون طيار، وتملك شركة صناعات الفضاء الإسرائيلية أكثر من 50 عميلا تشغيليا حول العالم. 
وا بوريطة وا فرقتو تعلمو من اسرائيل. وزير الدفاع ديالهم واصل الليلة ومعاه صحافة بلادو وهاداك ناصر وصحاباتو ما على بالهمش: ها الاتفاقيات اللي غاديين يتوقعو